जम्मू, 10 अप्रैल। जम्मू-कश्मीर दे मुक्खमंत्री उमर अब्दुल्ला होरें जोर देईऐ गलाया ऐ जे उंदी सरकार दा रिआसत दे लोकें कन्नै पूरी चाल्ली राबता बने दा ऐ ते ओह् लोकें दी परेशानिएं बारे पूरी चाल्ली संवेदनशील न। उनें अग्गे आक्खेआ जे उंदी सरकार गल्लां करने दे बजाय कम्म करने च यकीन रक्खदी ऐ। कश्मीर टाइम्स गी दित्ते गेदे इक खास इंटरव्यू च अपनी सरकार दी उपलब्धिएं बारे गल्लबात करदे होई उनें गलाया जे पिछले त्रोऊं महीनें च उनें हर निक्के कोला निक्के मुद्दे आह्‌ली बक्खी ध्यान देने दी कोशश कीती ऐ जेह्‌ड़े लोकें कन्नै ते रिआसता दे हितै कन्नै जुड़े दे न।